Mean Girls
Opasne devojke () je američka tinejdžerska komedija iz 2004. u režiji Marka Votersa. Scenario za film koji je napisala Tina Fej delimično je baziran na knjizi Queen Bees and Wannabes autorke Rozalind Vajzman koja se bavi načinom na koji funkcionišu "klanovi" u srednjim školama, kao i negativnim efektima koje mogu imati na devojke.

Pored Lindsi Loan koja tumači glavnu ulogu, u filmu se pojavljuju Tina Fej, Rejčel Makadams, Lejsi Šaber, Lizi Kaplan i Amanda Sajfrid (kojoj je ovo ujedno bio i filmski debi). Producent filma je Lorn Majkls, kreator popularne televizijske skeč komedije Saturday Night Live. Pored Tine Fej, koja je bila dugogodišnja članica ekipe u toj emisiji, u filmu se takođe pojavljuju i Ejmi Poler, Tim Medous i Ana Gastajer.

Film je naišao na generalno pozitivan prijem kod kritičara i ostvario je dobru zaradu na bioskopskim blagajnama, a vremenom je stekao veliku bazu fanova i smatra se jednim od kultnih tinejdžerskih klasika sa početka 21. veka. U velikoj je meri učinio Lindsi Loan jednom od najvećih mladih zvezda Holivuda.

Godine 2011. je snimljen nastavak u obliku televizijskog filma pod naslovom Mean Girls 2.

Uloge 
 Lindsi Loan kao Kejdi Heron
 Rejčel Makadams kao Redžina Džordž
 Lizi Kaplan kao Dženis Ian
 Lejsi Šaber kao Grečen Viners
 Amanda Sajfrid kao Karen Smit
 Tina Fej kao Šeron Norberi
 Tim Medous kao Ron Duval
 Džonatan Benet kao Aron Samjuels
 Daniel Franzejsi kao Dejmijan
 Ejmi Poler kao gospođa Džordž
 Ana Gastajer kao Betsi Heron
 Nil Flin kao Čip Heron

Reference

Spoljašnje veze 
 
 
 
 
 

Američki filmovi
Filmske komedije
Authority control 2